title: Директива 2009/160/ЕС на Комисията от 17 декември 2009 година за изменение на Директива 91/414/ЕИО на Съвета с цел включване на 2-фенилфенол като активно вещество (Текст от значение за ЕИП)

text:
               19.12.2009

               BG

               Официален вестник на Европейския съюз

               L 338/83

      ДИРЕКТИВА 2009/160/ЕС НА КОМИСИЯТА

   от 17 декември 2009 година
   за изменение на Директива 91/414/ЕИО на Съвета с цел включване на 2-фенилфенол като активно вещество
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               С регламенти (ЕО) № 1112/2002 (2) и (ЕО) № 2229/2004 (3) на Комисията се определят подробните правила за изпълнението на четвъртия етап от работната програма, посочена в член 8, параграф 2 от Директива 91/414/ЕИО, и се установява списък с активни вещества, които трябва да бъдат оценени с оглед на евентуалното им включване в приложение I към Директива 91/414/ЕИО. В този списък е включен 2-фенилфенол.

               (2)

               Въздействието на 2-фенилфенол върху човешкото здраве и околната среда беше оценено в съответствие с разпоредбите, предвидени в регламенти (ЕО) № 1112/2002 и (ЕО) № 2229/2004, по отношение на различни видове употреба, предложени от нотификатора. Освен това в посочените регламенти се определят докладващите държави-членки, които в съответствие с член 22 от Регламент (ЕО) № 2229/2004 трябва да представят на Европейския орган за безопасност на храните (ЕОБХ) съответните доклади за оценка и препоръки. Държава-членка докладчик за 2-фенилфенол беше Испания, като цялата относима информация бе предоставена на 11 февруари 2008 г.

               (3)

               Докладът за оценка бе предмет на партньорска проверка от страна на държавите-членки и ЕОБХ и бе представен на Комисията на 19 декември 2008 г. под формата на научен доклад на ЕОБХ относно веществото 2-фенилфенол (4). Докладът бе разгледан от държавите-членки и от Комисията в рамките на Постоянния комитет по хранителната верига и здравето на животните и окончателно редактиран на 27 ноември 2009 г. като доклад за преглед на Комисията относно веществото 2-фенилфенол.

               (4)

               От направените различни изследвания е видно, че може да се очаква продуктите за растителна защита, съдържащи 2-фенилфенол, като цяло да отговарят на изискванията, установени в член 5, параграф 1, букви а) и б) от Директива 91/414/ЕИО, по-специално по отношение на употребите, които са били изследвани и подробно разгледани в доклада за преглед, изготвен от Комисията. Поради това е целесъобразно веществото 2-фенилфенол да бъде включено в приложение I, за да се гарантира, че във всички държави-членки разрешенията за продукти за растителна защита, съдържащи това активно вещество, ще могат да бъдат издавани в съответствие с разпоредбите на посочената директива.

               (5)

               Без това да бъде в ущърб на горното заключение, е целесъобразно да бъде получена допълнителна информация по някои конкретни въпроси. Член 6, параграф 1 от Директива 91/414/ЕИО предвижда включването на вещество в приложение I да може да става при определени условия. Поради това е целесъобразно да се изиска от нотификатора да предостави допълнителна информация по отношение на възможния риск от депигментация на кожата при работници и потребители вследствие на евентуална експозиция на метаболита 2-фенилхидрохинон (PHQ), присъстващ върху кората на цитрусови плодове. Наред с това нотификаторът следва да предостави допълнителна информация, която да потвърди, че приложеният при изпитванията за наличие на остатъчни вещества метод за анализ вярно определя остатъчните количества от 2-фенилфенол, PHQ и от техни комбинации.

               (6)

               Преди едно активно вещество да бъде включено в приложение I, на държавите-членки и на заинтересованите страни следва да бъде предоставен разумен срок, за да им даде възможност да се подготвят да посрещнат новите изисквания, които ще произтекат от това включване. Тъй като срокът на действие на предоставените в съответствие с първата алинея на член 8, параграф 2 от Директива 91/414/ЕИО разрешения за продукти за растителна защита, съдържащи 2-фенилфенол, изтича най-късно на 31 декември 2009 г., настоящата директива следва да влезе в сила не по-късно от 1 януари 2010 г., за да не се допусне възникването на правен вакуум по отношение на споменатите по-горе продукти за растителна защита.

               (7)

               Докато МДГОВ не бъдат установени в съответствие с Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (5), Директива 95/2/ЕО на Европейския парламент и на Съвета от 20 февруари 1995 г. относно добавките в храни, различни от оцветители и подсладители (6), продължава да се прилага спрямо 2-фенилфенол. Поради това, с цел постигане на по-голяма яснота и за да не се допусне евентуално припокриване, е необходимо датата, от която ще започне да се прилага директивата, да бъде определена така, че да съвпадне с датата, от която ще се прилагат приетите МДГОВ за 2-фенилфенол, в съответствие с Регламент (ЕО) № 396/2005.

               (8)

               Без това да е в ущърб на задълженията, определени с Директива 91/414/ЕИО като последица от включването на активно вещество в приложение I, следва да се разреши на държавите-членки в подходящ срок след това включване да преразгледат съществуващите разрешения за продукти за растителна защита, съдържащи 2-фенилфенол, за да се гарантира, че са изпълнени изискванията, установени с Директива 91/414/ЕИО, по-специално в член 13 от нея, и приложимите условия, описани в приложение I. Държавите-членки следва да променят, заменят или отнемат по целесъобразност съществуващите разрешения, в съответствие с разпоредбите на Директива 91/414/ЕИО. Чрез дерогация от посочения по-горе срок следва да се предвиди по-дълъг срок за представянето и оценката на пълната документация по приложение III на всеки продукт за растителна защита за всяка предполагаема употреба, в съответствие с единните принципи, изложени в Директива 91/414/ЕИО.

               (9)

               Натрупаният опит от предишни включвания в приложение I към Директива 91/414/ЕИО на активни вещества, оценявани в рамките на Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита (7) показа, че е възможно да възникнат трудности при тълкуването на задълженията на притежателите на съществуващи разрешения във връзка с достъпа до данни. Поради това, за да се избегнат допълнителни затруднения, изглежда е необходимо да се доуточнят задълженията на държавите-членки, особено задължението да се уверят, че притежателят на разрешение може да докаже, че има достъп до документация, която удовлетворява изискванията на приложение II към посочената директива. Въпросното доуточняване обаче не вменява нови задължения на държавите-членки или на притежателите на разрешения в сравнение с приетите до настоящия момент директиви за изменение на приложение I.

               (10)

               Поради това е целесъобразно Директива 91/414/ЕИО да бъде съответно изменена.

               (11)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Най-късно до 31 декември 2010 г. държавите-членки приемат и публикуват необходимите законови, подзаконови и административни разпоредби, за да се съобразят с настоящата директива. Те незабавно съобщават на Комисията текста на тези разпоредби и прилагат таблица на съответствието между тези разпоредби и настоящата директива.
   Те прилагат тези разпоредби, считано от 1 януари 2011 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   1.   Когато е необходимо, държавите-членки изменят или отнемат в съответствие с Директива 91/414/ЕИО съществуващите разрешения за продукти за растителна защита, съдържащи 2-фенилфенол като активно вещество, до 31 декември 2010 г.
   До тази дата те по-специално следва да се уверят, че са изпълнени отнасящите се до 2-фенилфенол условия от приложение I към посочената директива, с изключение на определените в част Б от вписването относно това активно вещество, както и че притежателите на разрешения разполагат със или имат достъп до документация, отговаряща на изискванията на приложение II към посочената директива, в съответствие с условията на член 13 от нея.
   2.   Чрез дерогация от разпоредбите на параграф 1, за всеки разрешен продукт за растителна защита, съдържащ 2-фенилфенол като единствено активно вещество или като едно от няколко активни вещества, всяко от които е включено в приложение I към Директива 91/414/ЕИО най-късно до 31 декември 2009 г., държавите-членки извършват повторна оценка на продукта съгласно единните принципи, предвидени в приложение VI към Директива 91/414/ЕИО, въз основа на документация, отговаряща на изискванията на приложение III към същата директива, и като вземат предвид част Б от отнасящото се до 2-фенилфенол вписване в приложение I към посочената директива. Въз основа на тази оценка те определят дали продуктът отговаря на условията, изложени в член 4, параграф 1, букви б), в), г) и д) от Директива 91/414/ЕИО.
   След като определят дали са спазени тези условия, държавите-членки:

               а)

               в случай на продукт, който съдържа 2-фенилфенол като единствено активно вещество, при нужда изменят или отнемат разрешението най-късно до 31 декември 2014 г.; или

               б)

               в случай на продукт, съдържащ 2-фенилфенол като едно от няколко активни вещества, при нужда изменят или отнемат разрешението не по-късно от 31 декември 2014 г. или до датата, определена за подобно изменение или отнемане в съответната(ите) директива(и), по силата на която(ито) съответното(ите) вещество(а) е(са) било(и) добавено(и) в приложение I към Директива 91/414/ЕИО, в зависимост от това коя от двете дати е по-късна.

         Член 4
   Настоящата директива влиза сила на 1 януари 2010 г.
   Член 5
   Адресати на настоящата директива са държавите-членки.

      Съставено в Брюксел на 17 декември 2009 година.

            За Комисията

         José Manuel BARROSO

            Председател

      (1)  ОВ L 230, 19.8.1991 г., стр. 1.

      (2)  ОВ L 168, 27.6.2002 г., стр. 14.

      (3)  ОВ L 379, 24.12.2004 г., стр. 13.

      (4)  EFSA Scientific Report (2008) 217, Conclusion regarding the peer review of the pesticide risk assessment of the active substance 2-phenylphenol (приключен на 19 декември 2008 г.).

      (5)  ОВ L 70, 16.3.2005 г., стр. 1.

      (6)  ОВ L 61, 18.3.1995 г., стр. 1.

      (7)  ОВ L 366, 15.12.1992 г., стр. 10.

      ПРИЛОЖЕНИЕ
      Следното вписване се добавя в края на таблицата в приложение I към Директива 91/414/ЕИО:

                     №

                     Популярно наименование, идентификационни номера

                     Наименование по IUPAC

                     Чистота (1)

                     Дата на влизане в сила

                     Дата на изтичане на срока за включване

                     Специални разпоредби

                     „305

                     2-фенилфенол (включително неговите соли, като натриева сол)
                     CAS № 90-43-7
                     CIPAC № 246

                        бифенил-2-ол

                     ≥ 998 g/kg

                     1 януари 2010 г.

                     31 декември 2019 г.

                     ЧАСТ А
                     Могат да бъдат разрешени само употреби на закрито като фунгицид след прибиране на реколтата в затворени дъждовални камери.
                     ЧАСТ Б
                     С оглед на прилагането на единните принципи, предвидени в приложение VI, следва да се отчитат заключенията на доклада от прегледа за 2-фенилфенол, и по-специално допълнения I и II към него, в окончателната им редакция, изготвена на 27 ноември 2009 г. от Постоянния комитет по хранителната верига и здравето на животните.
                     При тази цялостна оценка държавите-членки трябва да обърнат специално внимание на въвеждането на подходящи практики за управление на отпадъците във връзка с обработката на останалия след третирането отработен разтвор, включително водата за почистване на дъждовалната инсталация. Държавите-членки, разрешаващи изхвърлянето на отработените води в канализационната система, са длъжни да осигурят извършването на оценка на риска в местен мащаб.
                     Засегнатите държави-членки осигуряват предоставянето на Комисията от страна на нотификатора на допълнителна информация по отношение на възможността за депигментация на кожата при работници и потребители вследствие на евентуална експозиция на метаболита 2-фенилхидрохинон (PHQ), присъстващ върху кората на цитрусови плодове.
                     Те следят за това нотификаторът да предостави тази информация на Комисията до 31 декември 2011 г.
                     Засегнатите държави-членки осигуряват предоставянето на Комисията от страна на нотификатора на допълнителна информация, която да потвърди, че приложеният при изпитванията за наличие на остатъчни вещества метод за анализ вярно определя остатъчните количества от 2-фенилфенол, PHQ и от техни комбинации.
                     Те следят за това нотификаторът да предостави тази информация на Комисията до 31 декември 2011 г.“

         (1)  Допълнителна информация във връзка с идентификацията и спецификацията на активното вещество е предоставена в доклада за преразглеждане.


title: Директива 96/56/ЕО на Европейския парламент и на Съвета от 3 септември 1996 година за изменение на Директива 67/548/ЕИО за сближаване на законовите, подзаконовите и административните разпоредби относно класификацията, опаковането и етикирането на опасни вещества

text:
               13/ 19

               BG

               Официален вестник на Европейския съюз

               22

         31996L0056

               L 236/35

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 96/56/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 3 септември 1996 година
   за изменение на Директива 67/548/ЕИО за сближаване на законовите, подзаконовите и административните разпоредби относно класификацията, опаковането и етикирането на опасни вещества
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 100a от него,
   като взеха предвид предложението на Комисията (1),
   като взеха предвид становището Икономическия и социалния комитет (2),
   в съответствие с процедурата, установена в член 189б от Договора (3),
   като имат предвид, че абревиатурата „ЕИО“ се появява в някои разпоредби на Директива 67/548/ЕИО на Съвета от 27 юни 1967 г. за сближаване на законовите, подзаконовите и административните разпоредби относно класификацията, опаковането и етикирането на опасни вещества (4);
   като имат предвид, че член Ж от Договора за създаване на Европейската общност замени термина „Европейска икономическа общност“ с термина „Европейска общност“; като има предвид, че вследствие на това абревиатурата „ЕИО“ трябва да се замени с абревиатурата „ЕО“ в горепосочените разпоредби;
   като имат предвид все пак, че икономическите субекти нормално поддържат големи запаси от етикети; като имат предвид, че някои опасни вещества, валидно етикетирани, носещи абревиатурата „ЕИО“, биха могли да се съхраняват на склад на места за производство в течение на относително дълъг период, преди да бъдат пуснати на пазара; като имат предвид, че такава промяна на абревиатурата би могла да доведе до допълнителни разходи за тези предприятия; като имат предвид, че по тази причина трябва да се определи приемлив период от време, през който опасните вещества, на чиито етикети има „ЕИО номер“ и думите „ЕИО етикет“, все още могат да се пускат на пазара;
   като имат предвид, че Директива 67/548/ ЕИО трябва да бъде съответно изменена,
   ПРИЕХА НАСТОЯЩАТА ДИРЕКТИВА:
   Член 1
   Директива 67/548/ ЕИО се изменя, както следва:

               a)

               в член 21, параграф 2 терминът „ЕИО номер“ се заменя с термина „ЕО номер“;

               б)

               в член 23, параграф 2, буква е) терминът „ЕИО номер“ се заменя с термина „ЕО номер“, а терминът „ЕИО етикет“ — с термина „ЕО етикет“.

         Все пак държавите-членки разрешават пускането на пазара на вещества, чиито етикети имат обозначение „ЕИО номер“ и думите „ЕИО етикет“, до 31 декември 2000 г.
   Член 2
   Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива най-късно до 1 юни 1998 г. Те незабавно информират Комисията за това.
   Когато тези мерки се приемат от държавите-членки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   Настоящата директива влиза в сила на третия ден след публикуването ѝ в Официален вестник на Европейските общности.

   Член 4
   Адресати на настоящата директива са държавите-членки.

      Съставено в Брюксел на 3 септември 1996 година.

            За Европейския парламент

            Председател

         K. HÄNSCH

            За Съвета

            Председател

         I. YATES

      (1)  ОВ C 73, 13.3.1996 г., стр. 20.

      (2)  Становище от 28 февруари 1996 г. (ОВ C 153, 28.5.1996 г., стр. 1).

      (3)  Становище на Европейския парламент от 13 февруари 1996 г. (ОВ C 65, 4.3.1996 г., стр. 26). Обща позиция на Съвета от 4 март 1996 г. (ОВ C 134, 6.5.1996 г., стр. 9) и Решение на Европейския парламент от 22 май 1996 г. (ОВ C 166, 10.6.1996 г., стр. 60).

      (4)  ОВ L 196, 16.8.1967 г., стр. 1. Директива, последно изменена с Директива 94/69/ЕО (ОВ L 381, 31.12.1994 г., стр. 1) и с Акта за присъединяване от 1994 г.


title: Директива 2010/42/ЕС на Комисията от 28 юни 2010 година за изменение на Директива 91/414/ЕИО на Съвета с цел включване на прах от семена от сминдух (FEN 560) като активно вещество  (Текст от значение за ЕИП )

text:
               29.6.2010

               BG

               Официален вестник на Европейския съюз

               L 161/6

         ДИРЕКТИВА 2010/42/ЕС НА КОМИСИЯТА
   от 28 юни 2010 година
   за изменение на Директива 91/414/ЕИО на Съвета с цел включване на прах от семена от сминдух (FEN 560) като активно вещество
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               В съответствие с член 6, параграф 2 от Директива 91/414/ЕИО на 24 юни 2003 г. Франция получи заявление от Société occitane de fabrications et de technologie за включването на активното вещество FEN 560 (наричано също така сминдух или прах от семена от сминдух) в приложение I към Директива 91/414/ЕИО. С Решение 2004/131/ЕО на Комисията (2) бе потвърдено, че документацията е „пълна“, в смисъл че може да се счита, че принципно отговаря на предвидените в приложения II и III към Директива 91/414/ЕИО изисквания по отношение на данните и информацията.

               (2)

               В съответствие с разпоредбите на член 6, параграфи 2 и 4 от Директива 91/414/ЕИО е оценено въздействието на посоченото активно вещество върху здравето на човека и върху околната среда по отношение на видовете употреба, предложени от заявителя. На 18 февруари 2005 г. определената за докладчик държава-членка представи на Комисията проект на доклада за оценка.

               (3)

               Проектът на доклада за оценка беше предмет на партньорска проверка от страна на държавите-членки и Европейския орган за безопасност на храните (ЕОБХ) и беше представен на Комисията на 18 декември 2009 г. (3) под формата на заключение на ЕОБХ относно партньорската проверка на оценката на риска от пестициди за активното вещество прах от семена от сминдух (FEN 560). Докладът беше преразгледан от държавите-членки и Комисията в рамките на Постоянния комитет по хранителната верига и здравето на животните и беше завършен на 11 май 2010 г. под формата на доклад за преглед на Комисията за FEN 560 (прах от семена от сминдух).

               (4)

               Различните разглеждания показаха, че може да се очаква съдържащите FEN 560 (прах от семена от сминдух) продукти за растителна защита като цяло да удовлетворят изискванията, предвидени в член 5, параграф 1, букви а) и б) и член 5, параграф 3 от Директива 91/414/ЕИО, по-специално по отношение на видовете употреба, изследвани и подробно изложени в доклада за преглед на Комисията. Затова е целесъобразно FEN 560 (прах от семена от сминдух) да се включи в приложение I към посочената директива, като по този начин се осигури, че във всички държави-членки разрешенията за продукти за растителна защита, съдържащи това активно вещество, могат да бъдат издавани съгласно разпоредбите на споменатата директива.

               (5)

               Без да се засягат задълженията, определени с Директива 91/414/ЕИО, като последица от включването на активно вещество в приложение I, следва да се разреши на държавите-членки в срок шест месеца след включването да преразгледат действащите временни разрешения за продукти за растителна защита, съдържащи FEN 560 (прах от семена от сминдух), за да се гарантира, че изискванията, определени с Директива 91/414/ЕИО, по-специално в член 13 от нея, и съответните условия, посочени в приложение I, са изпълнени. Държавите-членки следва да преобразуват действащите временни разрешения в окончателни, да ги изменят или да ги отнемат в съответствие с разпоредбите на Директива 91/414/ЕИО. Чрез дерогация от горепосочения срок следва да бъде предоставен по-дълъг срок за представянето и оценката на пълната документация в приложение III на всеки продукт за растителна защита за всяка предвидена употреба в съответствие с единните принципи, определени в Директива 91/414/ЕИО.

               (6)

               Поради това е целесъобразно Директива 91/414/ЕИО да бъде съответно изменена.

               (7)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Държавите-членки приемат и публикуват не по-късно от 30 април 2011 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Държавите-членки прилагат тези разпоредби от 1 май 2011 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   1.   Съгласно разпоредбите на Директива 91/414/ЕИО, когато е необходимо, държавите-членки изменят или отменят до 30 април 2011 г. действащите разрешения за продукти за растителна защита, съдържащи FEN 560 (прах от семена от сминдух) като активно вещество. До тази дата те по-специално проверяват дали са изпълнени условията в приложение I към посочената директива, отнасящи се до FEN 560 (прах от семена от сминдух), с изключение на определените в част Б от вписването за активното вещество, както и дали притежателят на разрешението разполага с документация или има достъп до документация, която отговаря на изискванията на приложение II към посочената директива, в съответствие с условията на член 13, параграф 2 от нея.
   2.   Чрез дерогация от разпоредбите на параграф 1 за всеки разрешен продукт за растителна защита, съдържащ FEN 560 (прах от семена от сминдух) като единствено активно вещество или като едно от няколко активни вещества, всички от които са изброени в приложение I към Директива 91/414/ЕИО, до 31 октомври 2010 г. държавите-членки правят повторна оценка на продукта съгласно единните принципи, предвидени в приложение VI към Директива 91/414/ЕИО, въз основа на документация, отговаряща на изискванията на приложение III към същата директива, и като вземат предвид част Б от вписването в приложение I към посочената директива, което се отнася до FEN 560 (прах от семена от сминдух). Въз основа на тази оценка те определят дали продуктът отговаря на условията, посочени в член 4, параграф 1, букви б), в), г) и д) от Директива 91/414/ЕИО.
   След като определят това, държавите-членки:

               а)

               в случай на продукт, съдържащ FEN 560 (прах от семена от сминдух) като единствено активно вещество, когато е необходимо, изменят или отменят разрешението не по-късно от 30 април 2012 г.; или

               б)

               в случай на продукт, съдържащ FEN 560 (прах от семена от сминдух) като едно от няколко активни вещества, когато е необходимо, изменят или отнемат разрешението не по-късно от 30 април 2012 г. или от датата, определена за това изменение или отнемане в съответната(ите) директива(и), с която(ито) съответното(ите) вещество(а) е(са) добавено(и) в приложение I към Директива 91/414/ЕИО, в зависимост от това коя от двете дати е по-късна.

         Член 4
   Настоящата директива влиза в сила на 1 ноември 2010 г.
   Член 5
   Адресати на настоящата директива са държавите-членки.

      Съставено в Брюксел на 28 юни 2010 година.

            За Комисията

            Председател

         José Manuel BARROSO

      (1)  ОВ L 230, 19.8.1991 г., стр. 1.

      (2)  ОВ L 37, 10.2.2004 г., стр. 34.

      (3)  The EFSA Journal (2010 г.) 8(1):1448, Заключение относно партньорската проверка на оценката на риска от пестициди за активното вещество прах от семена от сминдух (FEN 560) doi:10.2903/j.efsa.2010.1448. Достъпен на интернет адрес: www.efsa.europa.eu

      ПРИЛОЖЕНИЕ
      В приложение I към Директива 91/414/ЕИО се добавя следното вписване в края на таблицата:

                     №

                     Популярно наименование, идентификационни номера

                     Наименование по IUPAC

                     Чистота (1)

                     Влизане в сила

                     Изтичане срока на включването

                     Специални разпоредби

                     „313

                     FEN 560 (наричано също така сминдух или прах от семена от сминдух)
                     CAS №
                     Няма
                     CIPAC №
                     Няма
                     Активното вещество се произвежда от семена на прах от Trigonella foenum-graecum L (сминдух).

                     Не се прилага.

                     100 % прах от семена от сминдух без никакви добавки или екстракция; семената са с качество на храни, годни за консумация от човека.

                     1 ноември 2010 г.

                     31 октомври 2020 г.

                     ЧАСТ A
                     Могат да бъдат разрешени само приложенията като елиситор на естествените механизми за защита на културата.
                     ЧАСТ Б
                     За прилагане на единните принципи на приложение VI се вземат предвид заключенията на доклада за FEN 560 (прах от семена от сминдух), и по-специално допълнения I и II към него, завършени от Постоянния комитет по хранителната верига и здравето на животните на 11 май 2010 г.
                     При тази обща оценка държавите-членки трябва да обърнат специално внимание на риска за операторите, работниците и други присъстващи лица.
                     Условията за издаване на разрешение включват, когато е целесъобразно, мерки за намаляване на риска.“

         (1)  Допълнителни данни за идентичността и спецификацията на активните вещества са представени в доклада за преглед.


title: Директива 2008/108/ЕО на Комисията от 26 ноември 2008 година за изменение на Директива 91/414/ЕИО на Съвета за включване на флутоланил, бенфлуралин, флуазинам, фуберидазол и мепикват като активни вещества (Текст от значение за ЕИП)

text:
               27.11.2008

               BG

               Официален вестник на Европейския съюз

               L 317/6

      ДИРЕКТИВА 2008/108/ЕО НА КОМИСИЯТА

   от 26 ноември 2008 година
   за изменение на Директива 91/414/ЕИО на Съвета за включване на флутоланил, бенфлуралин, флуазинам, фуберидазол и мепикват като активни вещества
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               Регламенти (ЕО) № 451/2000 (2) и (ЕО) № 1490/2002 (3) на Комисията определят подробните правила за изпълнението на третия етап от работната програма, посочена в член 8, параграф 2 от Директива 91/414/ЕИО, и установяват списък с активни вещества, които следва да бъдат оценени с оглед на евентуалното им включване в приложение I към Директива 91/414/ЕИО. Посоченият списък включва флутоланил, бенфлуралин, флуазинам, фуберидазол и мепикват.

               (2)

               Въздействието на тези активни вещества върху здравето на човека и върху околната среда е оценено в съответствие с регламенти (ЕО) № 451/2000 и (ЕО) № 1490/2002 за определен брой употреби, предложени от нотификаторите. Освен това с тези регламенти се определят докладващите държави-членки, които следва да представят съответните доклади за оценка и препоръки в Европейския орган за безопасност на храните (EFSA) в съответствие с член 10, параграф 1 от Регламент (ЕО) № 1490/2002. За флутоланил докладващата държава-членка беше Финландия и цялата съответна информация беше представена на 13 юни 2005 г. За бенфлуралин докладващата държава-членка беше Белгия и цялата съответна информация беше представена на 16 февруари 2006 г. За флуазинам докладваща държава-членка беше Австрия и цялата съответна информация беше представена на 3 януари 2006 г. За фуберидазол и мепикват докладващата държава-членка беше Обединеното кралство и цялата съответна информация беше представена на 5 април 2005 г.

               (3)

               Докладите за оценка бяха предмет на партньорска проверка от страна на държавите-членки и EFSA и бяха представени на Комисията на 3 март 2008 г. за флутоланил и бенфлуралин, на 26 март 2008 г. за флуазинам, на 14 ноември 2007 г. за фуберидазол и на 14 април 2008 г. за мепикват под формата на научен доклад на EFSA (4). Тези доклади бяха разгледани от държавите-членки и Комисията в рамките на Постоянния комитет по хранителната верига и здравето на животните и бяха финализирани на 20 май 2008 г. под формата на доклади на Комисията за преглед на флутоланил, бенфлуралин, флуазинам, фуберидазол и мепикват.

               (4)

               От направените различни изследвания е видно, че може да се очаква продуктите за растителна защита, съдържащи флутоланил, бенфлуралин, флуазинам, фуберидазол и мепикват, като цяло да отговарят на изискванията, определени в член 5, параграф 1, букви а) и б) от Директива 91/414/ЕИО, по-специално по отношение на употребите, които са били изследвани и подробно разгледани в докладите за преглед, изготвени от Комисията. Следователно е целесъобразно тези активни вещества да бъдат включени в приложение I, за да се гарантира, че във всички държави-членки разрешенията за продукти за растителна защита, съдържащи тези активни вещества, могат да се предоставят в съответствие с разпоредбите на посочената директива.

               (5)

               Без да се засяга това заключение, е целесъобразно да бъде получена допълнителна информация по определени специфични точки. В член 6, параграф 1 от Директива 91/414/ЕИО се предвижда, че включването на дадено вещество в приложение I може да подлежи на определени условия. Затова е целесъобразно да се изиска бенфлуралинът да бъде подложен на по-нататъшно изследване за потвърждаване на оценката на риска за потребителите и за водните организми, флуазинамът да бъде подложен на допълнително изследване за потвърждение на оценката на риска за водните организми и за почвените макроорганизми, и тези проучвания да бъдат представени от нотификаторите.

               (6)

               Следва да се предвиди разумен срок преди включването на дадено активно вещество в приложение I, за да се позволи на държавите-членки и на другите заинтересовани страни да се подготвят за новите изисквания, които ще възникнат вследствие на това включване.

               (7)

               Без да се засягат задълженията, определени с Директива 91/414/ЕИО като последица от включването на активно вещество в приложение I, следва да се разреши на държавите-членки в срок от шест месеца след такова включване да преразгледат действащите разрешения за продукти за растителна защита, съдържащи флутоланил, бенфлуралин, флуазинам, фуберидазол и мепикват, за да се гарантира, че са изпълнени изискванията, предвидени в Директива 91/414/ЕИО, по-специално в член 13 от нея, и съответните условия, описани в приложение I. Държавите-членки следва да променят, заменят или отнемат, по целесъобразност, съществуващите разрешения в съответствие с разпоредбите на Директива 91/414/ЕИО. Чрез дерогация от изискването за горепосочения срок следва да се предвиди по-дълъг срок за представянето и извършването на оценка на пълното досие съгласно приложение III за всеки продукт за растителна защита и за всеки предвиден вид употреба, съгласно единните принципи, установени с Директива 91/414/ЕИО.

               (8)

               Натрупаният опит от предишни включвания в приложение I към Директива 91/414/ЕИО на активни вещества, оценени в рамките на Регламент (ЕИО) № 3600/92 на Комисията (5), показва, че могат да възникнат трудности при тълкуването на задълженията на притежателите на съществуващи разрешения във връзка с достъпа до данни. Следователно, за да се избегнат допълнителни затруднения, е необходимо да се уточнят задълженията на държавите-членки, особено задължението да се проверява дали притежателят на разрешения може да докаже достъп до досие, което удовлетворява изискванията на приложение II към споменатата директива. Това уточнение обаче не налага нови задължения на държавите-членки или на притежателите на разрешения в сравнение с приетите досега директиви за изменение на приложение I.

               (9)

               Следователно е целесъобразно Директива 91/414/ЕИО да бъде съответно изменена.

               (10)

               Мерките, предвидени в настоящата директива, са съобразени със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Държавите-членки приемат и публикуват не по-късно от 31 август 2009 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и предоставят таблица на съответствието между тези разпоредби и настоящата директива.
   Те прилагат тези разпоредби от 1 септември 2009 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   1.   В съответствие с Директива 91/414/ЕИО държавите-членки, когато е необходимо, изменят или отменят съществуващите разрешения за продукти за растителна защита, съдържащи флутоланил, бенфлуралин, флуазинам, фуберидазол и мепикват като активни вещества, не по-късно от 31 август 2009 г.
   До тази дата те проверяват по-специално дали условията в приложение I към посочената директива, отнасящи се до флутоланил, бенфлуралин, флуазинам, фуберидазол и мепикват, са изпълнени, с изключение на условията, определени в част Б от вписванията за тези активни вещества, както и дали притежателят на разрешението разполага със или има достъп до досие, което отговаря на изискванията на приложение II към посочената директива в съответствие с условията на член 13 от нея.
   2.   Чрез дерогация от разпоредбите на параграф 1, за всеки разрешен продукт за растителна защита, съдържащ флутоланил, бенфлуралин, флуазинам, фуберидазол и мепикват като единствено активно вещество или като едно от няколко активни вещества, всяко едно от които е изброено в приложение I към Директива 91/414/ЕИО, най-късно до 28 февруари 2009 г държавите-членки извършват повторна оценка на продукта в съответствие с единните принципи, предвидени в приложение VI към Директива 91/414/ЕИО, въз основа на досие, удовлетворяващо изискванията на приложение III към посочената директива, и като вземат предвид част Б от вписването в приложение I към посочената директива относно флутоланил, бенфлуралин, флуазинам, фуберидазол и мепикват. Въз основа на тази оценка те определят дали продуктът удовлетворява условията, посочени в член 4, параграф 1, букви б), в), г) и д) от Директива 91/414/ЕИО.
   След като това бъде извършено, държавите-членки:

               а)

               за продукт, съдържащ флутоланил, бенфлуралин, флуазинам, фуберидазол и мепикват като единствено активно вещество, при необходимост изменят или отнемат разрешението не по-късно от 28 февруари 2013 г.; или

               б)

               за продукт, съдържащ флутоланил, бенфлуралин, флуазинам, фуберидазол и мепикват като едно от няколко активни вещества, при необходимост изменят или отнемат разрешението до 28 февруари 2013 г. или до датата, определена за това изменение или отнемане в съответната директива или директиви, с които са добавени веществото или веществата към приложение I към Директива 91/414/ЕИО, в зависимост от това коя от двете дати е по-късна.

         Член 4
   Настоящата директива влиза в сила на 1 март 2009 г.
   Член 5
   Адресати на настоящата директива са държавите-членки.

      Съставено в Брюксел на 26 ноември 2008 година.

            За Комисията

         Androulla VASSILIOU

            Член на Комисията

      (1)  ОВ L 230, 19.8.1991 г., стр. 1.

      (2)  ОВ L 55, 29.2.2000 г., стр. 25.

      (3)  ОВ L 224, 21.8.2002 г., стр. 23.

      (4)  Научен доклад на EFSA (2008 г.) 126. Заключение относно партньорската проверка за оценка на риска от употребата на пестициди, съдържащи активното вещество флутоланил (финализирано на 3 март 2008 г.).

      Научен доклад на ЕFSA(2008 г.) 127. Заключение относно партньорската проверка за оценка на риска от употребата на пестициди, съдържащи активното вещество бенфлуралин (финализирано на 3 март 2008 г.).

      Научен доклад на ЕFSA(2008 г.) 137. Заключение относно партньорската проверка за оценка на риска от употребата на пестициди, съдържащи активното вещество флуазинам (финализирано на 26 март 2008 г.).

      Научен доклад на ЕFSA(2008 г.) 118. Заключение относно партньорската проверка за оценка на риска от употребата на пестициди, съдържащи активното вещество фуберидазол (финализирано на 14 ноември 2007 г.).

      Научен доклад на ЕFSA(2008 г.) 146. Заключение относно партньорската проверка за оценка на риска от употребата на пестициди, съдържащи активното вещество мепикват (финализирано на 14 април 2008 г.).

      (5)  ОВ L 366, 15.12.1992 г., стр. 10.

      ПРИЛОЖЕНИЕ
      В края на таблицата в приложение I към Директива 91/414/ЕИО се добавя следното вписване:

                     №

                     Общоприето наименование, идентификационни номера

                     Наименование по IUPAC

                     Чистота (1)

                     Влизане в сила

                     Изтичане на срока на включване

                     Специфични разпоредби

                     „193

                     флутоланил
                     CAS № 66332-96-5
                     CIPAC № 524

                     α,α,α-трифлуоро-3′-изопрокси-o-толуанилид

                     ≥ 975 g/kg

                     1 март 2009 г.

                     28 февруари 2019 г.

                     ЧАСТ А
                     Разрешава се за употреба единствено като фунгицид.
                     ЧАСТ Б
                     При оценка на заявления за разрешаване на продукти за растителна защита, съдържащи флутоланил, за друго приложение, различно от третиране на картофени клубени, държавите-членки обръщат особено внимание на критериите, посочени в член 4, параграф 1, буква б), и гарантират, че са предоставени необходимите данни и информация преди издаването на такова разрешение.
                     За да бъдат спазени единните принципи, предвидени в приложение VI, се взимат предвид изводите от доклада за преглед на флутоланил, и по-специално допълнения I и II към него, финализиран от Постоянния комитет по хранителната верига и здравето на животните на 20 май 2008 г.
                     При тази цялостна оценка държавите-членки следва да обърнат особено внимание на:

                                 —

                                 опазването на подпочвените води, когато активното вещество се прилага в чувствителните от гледна точка на почвата и/или на климатичните условия области.

                           Условията за издаване на разрешения следва да включват мерки за намаляване на риска, когато това е целесъобразно.

                     194

                     бенфлуралин
                     CAS № 1861-40-1
                     CIPAC № 285

                     N-бутил-N-етил-α,α,α-трифлуоро-2,6-динитро-p-толуидин

                     ≥ 960 g/kg
                     Примеси:

                                 —

                                 етил-бутил-нитрозамин: макс. 0,1 mg/kg

                     1 март 2009 г.

                     28 февруари 2019 г.

                     ЧАСТ А
                     Разрешава се за употреба единствено като хербицид.
                     ЧАСТ Б
                     При оценка на заявленията за разрешение на продукти за растителна защита, съдържащи бенфлуралин, за друго приложение освен за маруля и ендивия, държавите-членки обръщат особено внимание на критериите, посочени в член 4, параграф 1, буква б), и гарантират, че са предоставени необходимите данни и информация преди издаването на такова разрешение.
                     За да бъдат спазени единните принципи, предвидени в приложение VI, се взимат предвид изводите от доклада за преглед на бенфлуралин, и по-специално допълнения I и II към него, финализиран от Постоянния комитет по хранителната верига и здравето на животните на 20 май 2008 г.
                     При тази цялостна оценка държавите-членки следва да обърнат особено внимание на:

                                 —

                                 защитата на безопасността на оператора. Разрешените условия за употреба следва да предвиждат използването на подходяща лична предпазна екипировка и мерки за намаляване на риска с оглед намаляването на експозицията на оператора,

                                 —

                                 остатъците в храни от животински и растителен произход и да оценят експозицията на потребителите чрез храната,

                                 —

                                 опазването на птиците, бозайниците, повърхностните води и водните организми. Във връзка с така определените рискове следва да се предприемат мерки за намаляване на риска, като например създаване на буферни зони, където е целесъобразно.

                           Засегнатите държави-членки следва да поискат представяне на допълнителни изследвания на метаболизма при приемане на ротационни култури и потвърждаване на оценката на риска за метаболит B12 и за водните организми. Те гарантират, че нотификаторите, по чието искане бенфлуралинът е включен в настоящото приложение, предоставят на Комисията такива изследвания в рамките на две години от влизането в сила на настоящата директива.

                     195

                     флуазинам
                     CAS № 79622-59-6
                     CIPAC № 521

                     3-хлоро-N-(3-хлоро-5-трифлуорометил-2-пиридил)-α,α,α-трифлуоро-2, 6-динитро-p-толуидин

                     ≥ 960 g/kg
                     Примеси:
                     5-хлоро-N-(3-chloro-5-трифлуорометил-2-пиридил)-α,α,α-трифлуоро-4, 6-динитро-p-толуидин

                                 —

                                 не повече от 2 g/kg

                     1 март 2009 г.

                     28 февруари 2019 г.

                     ЧАСТ А
                     Разрешава се за употреба единствено като фунгицид.
                     ЧАСТ Б
                     При оценка на заявленията за разрешение на продукти за растителна защита, съдържащи флуазинам, за друго приложение освен за картофи, държавите-членки обръщат особено внимание на критериите, посочени в член 4, параграф 1, буква б), и гарантират, че са предоставени необходимите данни и информация преди издаването на такова разрешение.
                     За да бъдат спазени единните принципи, предвидени в приложение VI, се взимат предвид изводите от доклада за преглед на флуазинам, и по-специално допълнения I и II към него, финализиран от Постоянния комитет по хранителната верига и здравето на животните на 20 май 2008 г.
                     При тази цялостна оценка държавите-членки следва да обърнат особено внимание на:

                                 —

                                 защитата на безопасността на оператора и работниците. Разрешените условия на употреба следва да предвиждат използването на подходяща лична предпазна екипировка и мерки за намаляване на риска с оглед намаляването на експозицията на оператора,

                                 —

                                 остатъците в храни от животински и растителен произход и да оценят експозицията на потребителите чрез храната,

                                 —

                                 защитата на водните организми; Във връзка с така определения риск следва да се предприемат мерки за намаляване на риска, като например създаване на буферни зони, където е целесъобразно.

                           Засегнатите държави-членки следва да поискат представяне на допълнителни изследвания за потвърждаване на оценката на риска за водните организми и за почвените макроорганизми. Те гарантират, че нотификаторите, по чието искане флуазинамът е включен в настоящото приложение, предоставят на Комисията такива изследвания в рамките на две години от влизането в сила на настоящата директива.

                     196

                     фуберидазол
                     CAS № 3878-19-1
                     CIPAC № 525

                     2-(2′-фурил)бензимидазол

                     ≥ 970 g/kg

                     1 март 2009 г.

                     28 февруари 2019 г.

                     ЧАСТ А
                     Разрешава се за употреба единствено като фунгицид.
                     ЧАСТ Б
                     При оценка на заявленията за разрешение на продукти за растителна защита, съдържащи фуберидазол, за друго приложение освен за третиране на семена, държавите-членки обръщат особено внимание на критериите, посочени в член 4, параграф 1, буква б), и гарантират, че са предоставени необходимите данни и информация преди издаването на такова разрешение.
                     За да бъдат спазени единните принципи, предвидени в приложение VI, се взимат предвид изводите от доклада за преглед на фуберидазол, и по-специално допълнения I и II към него, финализиран от Постоянния комитет по хранителната верига и здравето на животните на 20 май 2008 г.
                     При тази цялостна оценка държавите-членки следва да обърнат особено внимание на:

                                 —

                                 безопасността на оператора, като гарантират, че условията на употреба предвиждат използването на подходяща лична предпазна екипировка,

                                 —

                                 дългосрочния риск за бозайници и следва да гарантира, че условията на употреба включват, когато е целесъобразно, мерки за намаляване на риска. В такъв случай се използват подходящи съоръжения, които да гарантират високо ниво на проникване в почвата и свеждане до минимум на риска от загуби.

                           Когато е целесъобразно, условията за употреба включват мерки за намаляване на риска.

                     197

                     мепикват
                     CAS № 15302-91-7
                     CIPAC № 440

                     1,1-диметилпиперидин хлорид (мепикват хлорид)

                     ≥ 990 g/kg

                     1 март 2009 г.

                     28 февруари 2019 г.

                     ЧАСТ А
                     Разрешава се за употреба единствено като регулатор на растежа на растенията.
                     ЧАСТ Б
                     При оценка на заявленията за разрешение на продукти за растителна защита, съдържащи мепикват, за друго приложение освен за ечемик, държавите-членки обръщат особено внимание на критериите, посочени в член 4, параграф 1, буква б), и гарантират, че са предоставени необходимите данни и информация преди издаването на такова разрешение.
                     За да бъдат спазени единните принципи, предвидени в приложение VI, се взимат предвид изводите от доклада за преглед на мепикват, и по-специално допълнения I и II към него, финализиран от Постоянния комитет по хранителната верига и здравето на животните на 20 май 2008 г.
                     Държавите-членки следва да обърнат особено внимание на остатъците в храни от животински и растителен произход и да оценят експозицията на потребителите чрез храната.“

         (1)  Допълнителна информация за идентичността и характеристиките на активното вещество е предоставена в доклада за преглед.


title: Директива 2003/119/ЕО на Комисията от 5 декември 2003 година за изменение на Директива 91/414/ЕИО на Съвета за включването на мезосулфурон, пропоксикарбазон и зоксамид като активни веществаТекст от значение за ЕИП.

text:
Важна правна забележка

|

32003L0119

Официален вестник n° L 325 , 12/12/2003 стр. 0041 - 0043 специално чешко издание глава 3 том 41 стр. 354  - 356 специално испанско издание глава 3 том 41 стр. 354  - 356 специално унгарско издание глава 3 том 41 стр. 354  - 356 специално литвийско издание глава 3 том 41 стр. 354  - 356 LV.ES глава 3 том 41 стр. 354  - 356 MT.ES глава 3 том 41 стр. 354  - 356 PL.ES глава 3 том 41 стр. 354  - 356 SK.ES глава 3 том 41 стр. 354  - 356 специално словенско издание глава 3 том 41 стр. 354  - 356

		20031205Директива 2003/119/ЕО на Комисиятаот 5 декември 2003 годиназа изменение на Директива 91/414/ЕИО на Съвета за включването на мезосулфурон, пропоксикарбазон и зоксамид като активни вещества(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [1], последно изменена с Директива 2003/84/ЕО на Комисията [2], и по-специално член 6, параграф 1 от нея,като има предвид, че:(1) На 15 декември 2000 г. френските власти получиха заявление съгласно член 6, параграф 2 от Директива 91/414/ЕИО от Aventis Cropscience France (понастоящем Bayer CropScience) за включването като активно вещество на мезосулфурон (под формата на метилов мезосулфурон) в приложение I към Директива 91/414/ЕИО. Решение 2001/287/ЕО на Комисията [3] потвърди, че документацията е "пълна" и може да се счита, че задоволява по принцип изискванията на приложения II и III към Директива 91/414/ЕИО по отношение на данните и информацията.(2) На 25 януари 2000 г. Германия получи заявление съгласно член 6, параграф 2 от Директива 91/414/ЕИО от Bayer AG (понастоящем Bayer CropScience) относно пропоксикарбазона (под формата на натриев пропоксикарбазон; старо наименование MKH 65 61). Това заявление бе обявено за пълно с Решение 2000/463/ЕО на Комисията [4].(3) На 2 юни 1999 г. Обединеното кралство получи заявление съгласно член 6, параграф 2 от Директива 91/414/ЕИО от Rohm and Haas France SA (понастоящем Dow AgroSciences) относно зоксамида (старо наименование RH-7281). Това заявление бе обявено за пълно с Решение 2000/540/ЕО на Комисията [5].(4) Въздействието на тези активни вещества върху здравето на хората и околната среда бяха оценени съгласно разпоредбите на член 6, параграфи 2 и 4 от Директива 91/414/ЕИО, за употребите, предложени от заявителите. Посочените държави-членки, които трябва да докладват, предложиха на Комисията проектооценка на веществата, съответно на 12 декември 2001 г. (мезосулфурон), на 26 март 2001 г. (пропоксикарбазон) и на 10 август 2001 г. (зоксамид).(5) Проектооценката беше преразгледана от държавите-членки и Комисията в рамките на Постоянния комитет по хранителната верига и здравето на животните. Тези прегледи приключиха на 3 октомври 2003 г. под формата на доклади от изследването на мезосулфурон, пропоксикарбазон и зоксамид, изготвени от Комисията.(6) Изследването на мезосулфурона, пропоксикарбазона и зоксамида не повдигнаха нерешени въпроси и не провокираха загриженост, които да изискват консултации с Научния комитет по растенията.(7) Различните извършени изследвания показват, че продуктите за растителна защита, в които са включени упоменатите активни вещества, могат в общи линии да задоволят изискванията, предвидени в член 5, параграф 1, букви а) и б), и в член 5, параграф 3 от Директива 91/414/ЕИО, по-специално по отношение на разгледаните и уточнени в докладите от изследването на Комисията употреби. В приложение I следва да бъдат вписани веществата мезосулфурон, пропоксикарбазон и зоксамид, за да се гарантира, че във всички държави-членки разрешителни за продукти за растителна защита, съдържащи разглежданите активни вещества, съответстват на разпоредбите на директивата.(8) След вписването е необходим разумен срок , който да даде възможност на държавите-членки да приложат разпоредбите на Директива 91/414/ЕИО по отношение на продуктите за растителна защита, съдържащи мезосулфурон, пропоксикарбазон или зоксамид, и по-специално да преразгледат съществуващите временни разрешителни и, преди изтичането на този срок, те да бъдат преработени в пълни разрешителни, да бъдат променени или оттеглени, съгласно разпоредбите на Директива 91/414/ЕИО.(9) В тази връзка Директива 91/414/ЕИО следва да бъде съответно изменена.(10) Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1Приложение I към Директива 91/414/ЕИО се изменя съгласно приложението към настоящата директива:Член 21. Държавите-членки приемат и публикуват законовите, подзаконовите и административните разпоредби, необходими, за да се съобразят с настоящата директива, преди 30 септември 2004 г. Те незабавно уведомяват Комисията за текста на тези разпоредби, както и за таблица на съответствие между тези разпоредби и настоящата директива.Те прилагат тези разпоредби от 1 октомври 2004 г.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текстовете на разпоредби от националното законодателство, които те приемат в областта, уредена с настоящата директива.Член 31. Държавите-членки преразглеждат разрешителното за всеки продукт за растителна защита, съдържащ мезосулфурон, пропоксикарбазон или зоксамид, за да гарантират спазването на условията, които се прилагат спрямо тези активни вещества, определени в приложение I към Директива 91/414/ЕИО. В случай че е необходимо, те изменят или оттеглят разрешителните съгласно Директива 91/414/ЕИО в срок до 30 септември 2004 г.2. Всеки разрешен продукт за растителна защита, който съдържа мезосулфурон, пропоксикарбазон или зоксамид като единствено активно вещество, е обект на преоценка от държавите-членки съгласно единните принципи, предвидени в приложение VI към Директива 91/414/ЕИО, на базата на документация, отговаряща на изискванията за приложение III към нея. В зависимост от тази оценка държавите-членки определят дали продуктът отговаря на условията, определени в член 4, параграф 1, букви б), в), г) и д) от Директива 91/414/ЕИО. При необходимост, и най-късно до 31 август 2005 г., те променят или оттеглят даденото разрешително за всеки продукт за растителна защита.3. Всеки продукт за растителна защита, който съдържа мезосулфурон, пропоксикарбазон или зоксамид като активно вещество, заедно с други активни вещества, вписани в приложение I към Директива 91/414/ЕИО, е обект на преоценка от страна на държавите-членки, съгласно единните принципи, изброени в приложение VI към посочената директива, на базата на документация, отговаряща на изискванията на приложение III към нея. В зависимост от тази оценка държавите-членки определят дали продуктът изпълнява изискванията, определени в член 4, параграф 1, букви б), в), г) и д) от Директива 91/414/ЕИО. При необходимост те изменят или оттеглят разрешителното за всеки продукт за растителна защита преди крайния срок, определен за такова изменение или оттегляне в съответните директиви, които изменят приложение I, за да се включат съответните вещества в него. Когато съответните директиви определят различни крайни срокове, крайният срок е последната от определените дати.Член 4Настоящата директива влиза в сила от 1 април 2004 г.Член 5Адресати на настоящата директива са държавите-членки.Съставено в Брюксел на 5 декември 2003 година.За КомисиятаDavid ByrneЧлен на Комисията[1] ОВ L 230, 19.8.1991 г., стр. 1.[2] ОВ L 247, 30.9.2003 г., стр. 20.[3] ОВ L 99, 10.4.2001 г., стр. 9.[4] ОВ L 183, 22.7.2000 г., стр. 21.[5] ОВ L 230, 12.9.2000 г., стр. 14.--------------------------------------------------20031205ПРИЛОЖЕНИЕВ края на таблицата от приложение I се прибавят следните вещества:Номер | Общоприето название, идентификационен номер | Наименование по IUPAC | Чистота [1] | Влизане в сила | Изтичане на срока на вписване | Специални разпоредби |"76 | Мезосулфурон CAS № 400852-66-6 CIPAC № 441 | 2-[4,6-диметоксипиримидин-2-илкарбамил)сулфамил]-α-(метансулфонамид)-p-метилбензолова киселина | 930 g/kg | 1 април 2004 г. | 31 март 2014 г. | Могат да бъдат разрешени само употреби в качеството му на хербицид. С цел прилагането на единните принципи, предвидени в приложение VI, се отчитат заключенията от доклада от изследването на мезосулфурона, и по-специално неговите приложения I и II, както са определени от Постоянния комитет по хранителната верига и здравето на животните на 3 октомври 2003 г. В тази обща оценка държавите-членки: следва да обърнат специално внимание на защитата на водните растения;следва да обърнат специално внимание на потенциалното замърсяване на подземните води с мезосулфурон и неговите метаболити, когато активното вещество се прилага в райони, чувствителни от гледна точка на почва и/или климатични условия.При необходимост трябва да се вземат мерки, които да смекчат тези рискове. |77 | Пропоксикарбазон CAS № 145026-81-9 CIPAC № 655 | 2-(4,5-дехидро-4-метил-5-оксо-3-пропокси-(1H)-1,2,4-триазол-1-ил)карбоксамидсулфонилметилов бензоат | 974 g/kg (под формата на натриев пропоксикарбазон) | 1 април 2004 г. | 31 март 2014 г. | Могат да бъдат разрешени само употреби в качеството му на хербицид. С цел прилагането на единните принципи, предвидени в приложение VI, се отчитат заключенията от отчета от изследването на пропоксикарбазона и по-специално неговите приложения I и II, както са определени от Постоянния комитет по хранителната верига и здравето на животните на 3 октомври 2003 г. В тази обща оценка държавите-членки: следва да обърнат специално внимание на потенциалното замърсяване на подземните води с мезосулфурон и неговите метаболити, когато активното вещество се прилага в райони, чувствителни от гледна точка на почва и/или климатични условия;следва да обърнат специално внимание на защитата на водните екосистеми, в частност водните растения.При необходимост, трябва да се вземат мерки, които да смекчат тези рискове. Държавите-членки уведомяват Комисията, съгласно член 13, параграф 5, за спецификацията на техническия материал, произведен за търговски цели. |78 | Зоксамид CAS № 156052-68-5 CIPAC № 64 | (RS)-3,5-дихлор-N-(3-хлор-1-етил-1-метилацетонил)-р-метилбензол | 950 g/kg | 1 април 2004 г. | 31 март 2014 г. | Могат да бъдат разрешени само употреби в качеството му на фунгицид. С цел прилагането на единните принципи, предвидени в приложение VI, се отчитат заключенията от отчета от изследването на зоксамида, и по-специално неговите приложения I и II, както са определени от Постоянния комитет по хранителната верига и здравето на животните на 3 октомври 2003 г. |[1] Допълнителни подробности относно идентичността и спецификацията на активните вещества са на разположение в доклада от изследването."--------------------------------------------------


title: Директива 2009/153/ЕО на Комисията от 30 ноември 2009 година за изменение на приложение I към Директива 91/414/ЕИО на Съвета по отношение на популярното наименование и чистота на активното вещество хидролизирани протеини (Текст от значение за ЕИП)

text:
               1.12.2009

               BG

               Официален вестник на Европейския съюз

               L 314/67

      ДИРЕКТИВА 2009/153/ЕО НА КОМИСИЯТА

   от 30 ноември 2009 година
   за изменение на приложение I към Директива 91/414/ЕИО на Съвета по отношение на популярното наименование и чистота на активното вещество хидролизирани протеини
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1, втора алинея, второ тире от нея,
   като има предвид, че:

               (1)

               Директива 91/414/ЕО бе изменена с Директива 2008/127/ЕО на Комисията (2) с цел включване на някои хидролизирани протеини.

               (2)

               Държавата-членка докладчик получи допълнителна информация относно хидролизираните протеини. Става ясно, че хидролизираните протеини могат да бъдат получавани от много различни органични съставки. Поради това е целесъобразно да се посочват популярното наименование и спецификациите по отношение на чистотата, посочени в доклада за преглед относно хидролизирани протеини.

               (3)

               Следователно Директива 91/414/ЕИО следва да бъде съответно изменена.

               (4)

               Мерките, предвидени в настоящата директива, са съобразени със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя в съответствие с приложението към настоящата директива.
   Член 2
   Държавите-членки приемат и публикуват не по-късно от 28 февруари 2010 г. законовите, подзаконовите и административните разпоредби, необходими, за да се съобразят с настоящата директива. Те незабавно уведомяват Комисията за текста на тези разпоредби и предоставят таблица на съответствието между тези разпоредби и настоящата директива.
   Те прилагат тези разпоредби от 1 март 2010 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   Настоящата директива влиза в сила в деня след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 30 ноември 2009 година.

            За Комисията

         Androulla VASSILIOU

            Член на Комисията

      (1)  ОВ L 230, 19.8.1991 г., стр. 1.

      (2)  ОВ L 344, 20.12.2008 г., стр. 89.

      ПРИЛОЖЕНИЕ
      В приложение I към Директива 91/414/ЕИО позиция № 240 се заменя със следното:

                     №

                     Популярно наименование, идентификационни номера

                     Наименование по IUPAC

                     Чистота (1)

                     Влизане в сила

                     Изтичане срока на включване

                     Специални разпоредби

                     „240

                     Хидролизирани протеини
                     CAS №: няма присвоен
                     CIPAC №: няма присвоен

                     Няма данни

                     Доклад за преглед (SANCO/2615/2008)

                     1 септември 2009 г.

                     31 август 2019 г.

                     ЧАСТ A
                     Може да се разрешава за употреба единствено като примамка. хидролизираните протеини от животински произход трябва да съответстват на разпоредбите на Регламент (ЕО) № 1774/2002.
                     ЧАСТ Б
                     За прилагане на единните принципи в приложение VI следва да бъдат взети под внимание заключенията на доклада за преглед относно хидролизирани протеини (SANCO/2615/2008) и по-специално допълнения I и II към него, финализиран от постоянния комитет по хранителната верига и здравето на животните.
                     Условията на употреба включват мерки за намаляване на риска, когато е необходимо.“

         (1)  Допълнителни подробности за идентичността и спецификациите на активните вещества са предвидени в доклада за преглед.


title: Директива 2005/53/ЕО на Комисията от 16 септември 2005 година за изменение на Директива 91/414/ЕИО на Съвета с цел включване на хлороталонил, хлоротолурон, циперметрин, даминозид и тиофанат-метил като активни веществаТекст от значение за ЕИП.

text:
Важна правна забележка

|

32005L0053

Официален вестник n° L 241 , 17/09/2005 стр. 0051 - 0056 Официален вестник n° L 287 , 18/10/2006 стр. 0338 - 0343

		20050916Директива 2005/53/ЕО на Комисиятаот 16 септември 2005 годиназа изменение на Директива 91/414/ЕИО на Съвета с цел включване на хлороталонил, хлоротолурон, циперметрин, даминозид и тиофанат-метил като активни вещества(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [1], и по-специално член 6, параграф 1 от нея,като има предвид, че:(1) Регламент (ЕИО) № 3600/92 на Комисията от 11 декември 1992 г. относно определянето на подробни правила за изпълнението на първия етап на работната програма, упомената в член 8, параграф 2 от Директива 91/414/ЕИО на Съвета относно пускането на пазара на продукти за растителна защита [2], установява списък на активните вещества, които е необходимо да бъдат оценени с оглед на евентуалното им включване в приложение I към Директива 91/414/ЕИО. В този списък се включват хлороталонил, хлоротолурон, циперметрин, даминозид и тиофанат-метил.(2) Въздействията на тези активни вещества върху здравето на хората и околната среда са оценени съгласно разпоредбите, определени в Регламент (ЕИО) № 3600/92, по отношение на редица употреби, предложени от нотифициращите лица. С Регламент (ЕО) № 933/94 на Комисията от 27 април 1994 г. за определяне на активните вещества в продуктите за растителна защита и за определяне на държави-членки докладчици относно прилагането на Регламент (ЕИО) № 3600/92 [3], бяха определени следните държави-членки докладчици, които впоследствие представиха на Комисията съответните доклади от оценките и препоръки в съответствие с член 7, параграф 1, буква в) от Регламент (ЕИО) № 3600/92. За хлороталонил държавата-членка докладчик беше Нидерландия, като цялата съответна документация бе представена на 31 януари 2000 г. За хлоротолурон държавата-членка докладчик беше Испания, като цялата съответна документация бе представена на 7 май 1999 г. За циперметрин държавата-членка докладчик беше Белгия и цялата съответна документация бе представена на 25 октомври 1999 г. За даминозид държавата-членка докладчик беше Нидерландия и цялата съответна документация бе представена на 30 юли 1999 г. За тиофанат-метил държавата-членка докладчик беше Германия и цялата съответна документация бе представена на 21 ноември 1997 г.(3) Докладите от оценките са прегледани от държавите-членки и Комисията в рамките на Постоянния комитет по хранителната верига и здравето на животните.(4) Прегледите на всички активни вещества бяха приключени на 15 февруари 2005 г. под формата на доклади на Комисията за преглед по отношение на хлороталонил, хлоротолурон, циперметрин, даминозид и тиофанат-метил.(5) Прегледът на веществата хлороталонил, хлоротолурон и циперметрин не показа останали неразрешени въпроси, с които да се заеме Научният комитет по растенията или Европейската служба за безопасност на храните (EFSA), който пое ролята на последния.(6) Прегледът на даминозид показа останали редица неразрешени въпроси, с които се зае EFSA. Научната група за здравето на растенията, продуктите за растителна защита и остатъчните количества от тях (PPR Panel) към EFSA бе помолена да коментира механизма на действие на карциногенната реакция на гризачите към 1,1-диметилхидразин (UDMH) и да посочи дали от това въздействие може да се изведе гранична стойност или не. В случай че това е възможно, той бе помолен да посочи тази стойност. Групата, като взе предвид поставените въпроси, стигна до заключението [4], че на основата на наличната информация, не е възможно да се определи механизма, отговорен за карциногенното действие на UDMH при гризачите. Няма in vitro доказателство за генотоксичността на чистия и защитения против оксидация UDMH, както и не съществуват in vivo проучвания. В допълнение групата отбеляза явно несъответствие по отношение на това, че дългосрочните изследвания за даминозид не са предизвикали карциногенност при плъховете и мишките при дози, които е трябвало да доведат до вътрешни дози на метаболично образуван UDMH, най-малко с една степенна величина по-високи от тези, които са доказани за ефективни при директно изпитване. В допълнение бе установен метилатион на N7 гуанин в петдесет пъти по-големи количества след орално даване на UDMH на плъхове при сравнение със съответните данни за даминозид. И така, групата смята, че всяко заключение за механизма на карциногенност на давания орално UDMH следва да се счита, че включва степен на неопределеност. Групата заключи, че теглото на доказателствата е против генотоксичния механизъм.Сред възможните негенотоксични механизми, променено регулиране на клетъчната пролиферация или хормоналният дисбаланс са приемливи алтернативи за генотоксичността, но тези механизми не са били изследвани специално и следователно в момента не е възможно да се стигне до едно по-окончателно заключение за участващия механизъм. При експерименталното изпитване на UDMH за карциногенност при плъхове и мишки, не бяха наблюдавани никакви въздействия, съответно при 0,09 mg/kg за тегло на ден и 1,41 mg/kg за тегло на ден.Ако наблюдаваната карциногенност на UDMH се дължи на негенотоксичен механизъм, горепосочените дози следва да се считат за токсикологични прагове. Въпреки това, като се обединят неопределеностите, свързани с механизма и възможността при парникови условия UDMH да образува оксидизирани производни, които могат да са генотоксични, групата е на мнение, че всяко използване на тези дози като прагове следва да се прави само с нужното внимание. Това мнение бе взето предвид от Постоянния комитет, който заключи, че употребата на даминозид е приемлива при определени условия.(7) Прегледът по отношение на тиофанат-метил показа редица неразрешени въпроси, с които се зае Научния комитет по растенията. Научният комитет бе помолен да коментира доколко е целесъобразно да се установи допустима дневна доза (ДДД) и допустимото ниво на облъчване на оператора (ДНОО), като се вземат предвид по-специално резултатите от мутагенността, канцерогенността и репродуктивните изследвания по отношение на беномил, карбендазим и тиофанат-метил. Комитетът [5] отбеляза, че корбендазимът е биологично активно вещество, което е общо за тези три субстанции. По-специално беномилът, но също и тиофанат-метилът, се метаболизират до карбендазим и всички тези три вещества водят до бройни хромозомни аберации (анеуплоидия) в клетките на бозайниците, изложени in vivo. Няма доказателство за това някое от тези вещества да предизвиква друга форма на увреждане на генетичния материал. Карциногенността не е въпрос за безпокойство. Известните въздействия на тези фунгициди върху репродуктивността се обясняват чрез взаимодействието на микротубулите на апарат с шпиндел. Механизмът на причиняването на анеуплоидия е доста ясен и се състои в подтискане на полимеризацията на тибулин, протеинът, който е съществено необходим за разделянето на хромозомите по време на клетъчното деление: той не включва взаимодействие с ДНК. Тъй като в пролифериращите клетки присъстват многобройни копия на тибулинови молекули, при наличие на ниска концентрация на фунгициди, ще бъдат засегнати само ограничен брой тибулинови молекули и поради това няма да настъпят никакви неблагоприятни токсикологични въздействия. Следователно не се разпознава ясно ниво на неблагоприятно въздействие и могат да бъдат установени както допустимата дневна доза (ДДД), така и допустимото ниво на облъчване на оператора (ДНОО).(8) От различните направени изследвания е видно, че продуктите за растителна защита, съдържащи хлорталонил, хлортолурон, циперметрин, даминозид и тиофанат-метил може да се очаква, като цяло да отговарят на изискванията, определени в член 5, параграф 1, букви а) и б) от Директива 91/414/ЕИО, по-специално по отношение на употребите, които са били изследвани и подробно разгледани в доклада за прегледа, изготвен от Комисията. Затова е целесъобразно това активно вещество да се включи в приложение I, като по този начин се осигури, че във всички държави-членки разрешенията за продукти за растителна защита, съдържащи това активно вещество, могат да бъдат издавани съгласно разпоредбите на споменатата директива.(9) Следва да се позволи да изтече един разумен срок преди дадено активно вещество да се включи в приложение I, с цел да се даде възможност на държавите-членки и другите заинтересовани страни да се подготвят да отговорят на новите изисквания, които ще произтекат от това включване.(10) Без да се засягат задълженията, определени с Директива 91/414/ЕИО като последица от включването на активно вещество в приложение I, следва да се разреши на държавите-членки, в срок от шест месеца след включването, да преразгледат действащите разрешения за продукти за растителна защита, съдържащи хлорталонил, хлортолурон, циперметрин, даминозид или тиофанат-метил, за да се осигури, че изискванията, определени с Директива 91/414/ЕИО, по-специално в нейния член 13 и съответните условия, описани в приложение I, са изпълнени. Държавите-членки следва да променят, заменят или отменят, доколкото е необходимо, действащите разрешения в съответствие с разпоредбите на Директива 91/414/ЕИО. В изключение от гореупоменатия срок следва да се предвиди един по-дълъг срок за представянето и оценката на пълното досие, дадено в приложение III, на всеки продукт за растителна защита, предназначен за използване в съответствие с единните принципи, определени в Директива 91/414/ЕИО.(11) Натрупаният опит от предишните включвания в приложение I към Директива 91/414/ЕИО на активни вещества, които са оценени в рамките на Регламент (ЕИО) № 3600/92, е показал, че могат да възникнат трудности при тълкуването на задълженията на притежателите на действащи разрешения във връзка с достъпа до информация. За да се избегнат допълнителни затруднения, следователно се явява необходимо да се уточнят задълженията на държавите-членки, особено задължението да се потвърди, че притежателят на разрешение позволява достъпа до досие, като по този начин изпълнява изискванията на споменатата директива. Това уточнение обаче не налага нови задължения на държавите-членки или на притежателите на разрешения в сравнение с досега приетите директиви за изменение на приложение I.(12) Следователно е подходящо да се измени Директива 91/414/ЕИО съобразно това.(13) Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1Приложение I към Директива 91/414/ЕИО се изменя така, както е дадено в приложението към настоящата директива.Член 2Държавите-членки приемат и публикуват не по-късно от 31 август 2006 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на разпоредбите, както и таблица на съответствието между разпоредбите на настоящата директива и приетите национални разпоредби.Те прилагат тези разпоредби, считано от 1 септември 2006 година.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 31. Държавите-членки, в съответствие с Директива 91/414/ЕИО, когато е необходимо, изменят или отменят съществуващите разрешения за продукти за растителна защита, съдържащи хлорталонил, хлортолурон, циперметрин, даминозид или тиофанат-метил като активни вещества, не по-късно от 31 август 2006 г.До тази дата те по-специално потвърждават, че условията в приложение I към споменатата директива, отнасящи се до хлорталонил, хлортолурон, циперметрин, даминозид и тиофанат-метил, са изпълнени, с изключение на определените в част Б от редовете относно тези активни вещества, както и че притежателят на разрешението разполага или има достъп до досие, като по този начин отговаря на изискванията на приложение II към спомената директива съгласно условията на член 13 от тази директива.2. Чрез дерогация от параграф 1, за всеки разрешен продукт за растителна защита, съдържащ хлорталонил, хлортолурон, циперметрин, даминозид или тиофанат-метил като единствено активно вещество или като едно от няколко активни вещества, всички от които са включени в приложение I към Директива 91/414/ЕИО не по-късно от 28 февруари 2006 г., държавите-членки извършват повторна оценка на продукта в съответствие с единните принципи, предвидени в приложение VI към Директива 91/414/ЕИО, въз основа на досие, което отговаря на изискванията на приложение III към споменатата директива, и като се взема под внимание част Б от редовете в приложение I към директивата относно хлорталонил, хлортолурон, циперметрин, даминозид или тиофанат-метил. На основата на тази оценка те определят дали продуктът отговаря на условията, посочени в член 4, параграф 1, букви б), в), г) и д) от Директива 91/414/ЕИО.След това определяне държавите-членки:а) в случай на продукт, съдържащ хлорталонил, хлортолурон, циперметрин, даминозид или тиофанат-метил като единствено активно вещество, когато е необходимо, изменят или отменят разрешението не по-късно от 28 февруари 2010 г.; илиб) в случай на продукт, съдържащ хлорталонил, хлортолурон, циперметрин, даминозид или тиофанат-метил като едно от няколко активни вещества, когато е необходимо, изменят или отменят разрешението не по-късно от 28 февруари 2010 г. или до датата, определена за това изменение или отмяна в съответната директива или директиви, които са добавили веществото или веществата към приложение I към Директива 91/414/ЕИО, в зависимост от това коя от двете дати е по-късна.Член 4Настоящата директива влиза сила на 1 март 2006 година.Член 5Адресати на настоящата директива са държавите-членки.Съставено в Брюксел на 16 септември 2005 година.За КомисиятаMarkos KyprianouЧлен на Комисията[1] ОВ L 230, 19.8.1991 г., стр. 1. Директива, последно изменена с Регламент (ЕО) № 396/2005 на Европейския парламент и на Съвета (ОВ L 70, 16.3.2005 г., стр. 1).[2] ОВ L 366, 15.12.1992 г., стр. 10. Регламент, последно изменен с Регламент (ЕО) № 2266/2000 (ОВ L 259, 13.10.2000 г., стр. 27).[3] ОВ L 107, 28.4.1994 г., стр. 8. Регламент, последно изменен с Регламент (ЕО) № 2230/95 (ОВ L 225, 22.9.1995 г., стр. 1).[4] Становище на Научната група за здравето на растенията, продуктите за растителна защита и остатъчните количества от тях, по искане от Комисията, свързано с даминозид в контекста на Директива 91/414/ЕИО на Съвета (The EFSA Journal (2004), 61, 1-27), прието на 11 май 2004 г.[5] Становище на Научния комитет по растенията (SCP/BENOMY/002 — окончателно, SCP/CARBEN/002 — окончателно, SCP/THIOPHAN/002 — окончателно) от 23 март 2001 г. относно оценката на беномил, карбендазим и тиофанат-метил в контекста на Директива 91/414/ЕИО на Съвета относно пускането на пазара на продукти за растителна защита (Становище, прието от Научния комитет по растенията на 7 март 2001 г.).--------------------------------------------------20050916ПРИЛОЖЕНИЕВ края на таблицата в приложение I към Директива 91/414/ЕИО се добавят следните редове:№ | Общоприето наименование, идентификационни номера | Наименование по IUPAC | Чистота [1] | Влизане в сила | Изтичане на срока на включването | Специфични разпоредби |"102 | Хлорталонил CAS № 1897-45-6 CIPAC № 288 | Тетрахлороизофтало-нитрил | 985 g/kg Хексахлоробензен: не повече от 0,01 g/kgДекахлоробифенил: не повече от 0,03 g/kg | 1 март 2006 г. | 28 февруари 2016 г. | ЧАСТ АРазрешава се единствено за употреба като фунгицидЧАСТ БЗа прилагането на единните принципи в приложение VI следва да се вземат под внимание заключенията в доклада от прегледа относно хлорталонил, и по-специално допълнения I и II от него, завършен в рамките на Постоянния комитет по хранителната верига и здравето на животните на 15 февруари 2005 г.При тази цялостна оценка държавите-членки трябва да обърнат по-специално внимание на опазването на:водните организми,подземните води, по-специално по отношение на активното вещество и неговите метаболити R417888 и R611965 (SDS46851), когато веществото се прилага в региони с уязвими почвени и/или климатични условияУсловията на употреба следва да включват мерки за намаляване на риска, когато е необходимо. |103 | Хлортолурон (неизучена стереохимия) CAS № 15545-48-9 CIPAC № 217 | 3-(3-хлоро-p-толил)-1,1-диметилуреа | 975 g/kg | 1 март 2006 г. | 28 февруари 2016 г. | ЧАСТ АРазрешава се единствено за употреба като хербицидЧАСТ БЗа прилагането на единните принципи в приложение VI следва да се вземат под внимание заключенията в доклада от прегледа относно хлортолурон, и по-специално допълнения I и II от него, завършен в рамките на Постоянния комитет по хранителната верига и здравето на животните на 15 февруари 2005 г. При тази цялостна оценка държавите-членки трябва да обърнат по-специално внимание на опазването на подземните води, когато активното вещество се прилага в региони с уязвими почвени и/или климатични условия. Условията на разрешението следва да включват мерки за намаляване на риска, когато е необходимо. |104 | Циперметрин CAS № 52315-07-8 CIPAC № 332 | (RS)-α-циано-3 феноксибензил-(1 RS)-цис, транс-3-(2,2-дихлоровинил)-2,2-диметилциклопропан карбоксилат (4 изомерни двойки: цис-1, цис-2, транс-3, транс-4) | 900 g/kg | 1 март 2006 г. | 28 февруари 2016 г. | ЧАСТ АРазрешава се единствено за употреба като инсектицидЧАСТ БЗа прилагането на единните принципи в приложение VI следва да се вземат под внимание заключенията в доклада от прегледа относно циперметрин, и по-специално допълнения I и II от него, завършен в рамките на Постоянния комитет по хранителната верига и здравето на животните на 15 февруари 2005 г. При тази цялостна оценка:Държавите-членки трябва да обърнат по-специално внимание на опазването на водните организми, пчелите и полезните артроподи. Условията на разрешението следва да включват мерки за намаляване на риска, когато е необходимо.Държавите-членки трябва да обърнат по-специално внимание на безопасността на оператора. Условията на разрешението следва да включват предпазни мерки, когато е необходимо. |105 | Даминозид CAS № 1596-84-5 CIPAC № 330 | N-диметиламиносук-цинамидова киселина | 990g/kg Примеси: N-нитросодиметиламин: не повече от 2,0 mg/kg1,1-диметилхидразин: не повече от 30 mg/kg | 1 март 2006 г. | 28 февруари 2016 г. | ЧАСТ АРазрешава се единствено за употреба като стимулатор на растежа в неядивни културиЧАСТ БЗа прилагането на единните принципи в приложение VI следва да се вземат под внимание заключенията в доклада от прегледа относно даминозид, и по-специално допълнения I и II от него, завършен в рамките на Постоянния комитет по хранителната верига и здравето на животните на 15 февруари 2005 г. При тази цялостна оценка държавите-членки трябва да обърнат по-специално внимание на безопасността на операторите и работниците след новото вписване на реда. Условията на разрешението следва да включват предпазни мерки, когато е необходимо. |106 | Тиофанат-метил (неизучена стереохимия) CAS № 23564-05-8 CIPAC № 262 | Диметил 4,4'-(o-фенилен)бис(3-тиоалофанат) | 950 g/kg | 1 март 2006 г. | 28 февруари 2016 г. | ЧАСТ АРазрешава се единствено за употреба като фунгицидЧАСТ БЗа прилагането на единните принципи в приложение VI следва да се вземат под внимание заключенията в доклада от прегледа относно тиофанат-метил, и по-специално допълнения I и II от него, завършен в рамките на Постоянния комитет по хранителната верига и здравето на животните на 15 февруари 2005 г. При тази цялостна оценка държавите-членки трябва да обърнат по-специално внимание на опазването на водните организми, земните червеи и други макро-организми в почвата. Условията на разрешението следва да включват мерки за намаляване на риска, когато е необходимо. |[1] Допълнителна информация за идентичността и спецификацията на активните вещества е представена в доклада за прегледа."--------------------------------------------------